钦定古今图书集成/历象汇编/岁功典/第085卷 > 《唐书》 > 礼乐志
## 钦定古今图书集成/历象汇编/岁功典/第085卷 > 《唐书》 > 礼乐志

仲冬之月，讲武于都外，前期十有一日，所司奏请讲
武，兵部承诏，遂命将帅简军士，除地为场，方一千二
百步，四出为和门。又为步骑六军营域，“左右厢各为
三军，北上，中间相去三百步，立五表，表间五十步，为
二军进止之节。别𫮃地于北厢，南向。”前三日，尚舍奉
御设大次于𫮃。前一日，讲武将帅及士卒集于𫮃所，
建旗为和门，如方色。都𫮃之中及四角，皆建五采牙
旗、旗鼓甲仗。“大将以下，各有统帅。大将被甲乘马，教
习士众，少者在前，长者在后，其还则反之。长者持弓
矢，短者持戈矛，力者持旌，勇者持钲鼓。刀楯为前行，
持槊者次之，弓箭者为后，使其习见旌旗、金鼓之节，
旗卧则跪，旗举则起。讲武之日，未明”十刻而严，五刻
而甲、步军为直队以俟，大将立旗鼓之下，六军各鼓
十二，钲一，大角四。未明七刻，鼓一严，侍中奏开宫殿
门及城门。五刻再严，侍中版奏“请中严。”文武官应从
者俱先至。文武官皆公服，所司为小驾。二刻三严，诸
卫各督其队，与钑戟以次入陈于殿庭。皇帝乘革辂
至𫮃所，兵部尚书介胄乘马，奉引入自北门，至两步
军之北，南向。黄门侍郎请“降辂，乃人天次。”兵部尚书
停于东厢，西向。领军减小驾，骑士立于都𫮃之四周，
侍臣左右立于大次之前北上。九品以上皆公服，东
西在侍臣之外十步所，重行北上。诸州使人及蕃客
先集于北门外，东方南方立于道东，西方北方立于
道西，北上。驾将至，奉礼曰：“可拜。”在位者皆再拜。皇帝
入次，谒者引诸州使人，鸿胪引蕃客，东方、南方立于
大次东北，西方、北方立于西北。观者立于都𫮃骑士
仗外四周，然后讲武。吹大角三通，中军将各以《鞞令》
鼓，二军俱击鼓。三鼓，有司偃旗，步士皆跪。诸帅果毅
以上各集于其中军左厢。中军大将立于“旗鼓之东，
西面；诸军将立于其南，右厢；中军大将立于旗鼓之
西，东面；诸军将立于其南，北面以听大将誓。”左右三
军各长史二人，振铎，分循诸果毅，各以誓词告其所
部。遂击鼓，有司举旗，士众皆起，行及表击钲，乃止。又
击三鼓，有司偃旗，士众皆跪。又击鼓，有司举旗，士众
皆起，骤及表乃止。东军一鼓举青旗为直阵，西军亦
鼓举白旗为方阵以应；次西军鼓举赤旗为锐阵，东
军亦鼓举黑旗为曲阵以应；次东军鼓举黄旗为圜
阵，西军亦鼓举青旗为直阵以应；次西军鼓举白旗
为方阵，东军亦鼓举赤旗为锐阵以应；次东军鼓举
黑旗为曲阵，西军亦鼓举黄旗为圜阵以应。凡阵，先
举者为客，后举者为主。每变阵，二军各选刀楯五十
人挑战，第一、第二挑战迭为勇怯之状，第三挑战为
敌均之势，第四、第五挑战为胜败之形。每将变阵，先
鼓而直阵，然后变从馀阵之法。既已，两军俱为直阵，
又击三鼓，有司偃旗，士众皆跪。又声鼓举旗，士众皆
起，骑驰徒步，左右军俱至中表，相拟击而还。每退至
一行表，跪起如前，遂复其初。侍中跪奏：“请观骑军。”承
制曰：“可。”二军、骑军皆如步军之法。每阵各八骑挑战。
五阵毕，大击鼓而前，盘马相拟击而罢，遂振旅。侍中跪奏称：“侍中臣某言”，礼毕，乃还。

皇帝狩田之礼，亦以仲冬。前期兵部集众庶修田法。
虞部表所田之野，建旗于其后。前一日，诸将帅士集
于旗下。质明，币旗后至者罚。兵部申出令，遂围田。其
两翼之将皆建旗，及夜布围，阙其南面。驾至田所，皇
帝鼓行入围。《鼓吹令》以鼓六十陈于皇帝东南，西向；
六十陈于西南，东向。皆乘马，各备箫角，诸将皆鼓行
围。乃设驱逆之骑。皇帝乘马南向，有司敛大绥以从，
诸公王以下皆乘马带弓矢陈于前后，所司之属又
敛小绥以从。乃驱兽出前。初一驱过，有司整饬弓矢
以前；再驱过，有司奉进弓矢；三驱过，皇帝乃从禽左
而射之。每驱必三兽以上。皇帝发抗大绥，然后公王
发抗小绥。驱逆之骑止，然后百姓猎。凡射兽，自左而
射之，达于右腢，为上；射达右耳本，为次；射左髀，达于
右。“为下射”，群兽相从，不尽杀。已被射者不重射。不
射其面，不剪其毛。凡出表者不逐之。田将毕，虞部建
旗于田内，乃雷击驾鼓及诸将之鼓，士从噪呼。诸得
禽献旗下，致其左耳。大兽公之，小兽私之。其上者供
宗庙，次者供宾客，下者充庖厨。乃命有司馌兽于四
郊，以兽告，至于庙。